[{"text_idx": "#000000", "text": "C\u0302i tiu arang\u0302o estas realigata de Esperanto-Asocio de San-Pau\u0306lo (EASP) partnere kun lokaj esperantistoj de la urbo kie la evento okazos. La c\u0302i-jara kongresa partnero estas Araraku\u0306ara Esperanto-Klubo. Krom tiu felic\u0302a partnereco organiza, ni havas la plezuron anonci la strukturan apogon ricevatan de Sociala Komerca Servo (SESC) kaj la kulturan apogon sigelitan per la markoj de du gravaj enlandaj esperantaj organizaj\u0302oj, nome Brazila Esperanto-Ligo (BEL) kaj Brazila C\u0302ambro de la Internacia Lingvo Esperanto (portugale, CBLIE)."}, {"text_idx": "#000002", "text": "Krom c\u0302eestaj kursoj kaj monataj aktivadoj, klerigaj kaj distraj, la asocio okzigas tri esperantajn arang\u0302ojn dum la jaro: la Esperanto-Renkonton de la Urbo San-Pau\u0306lo (ERUSP), maje; la Esperantan Kongreson de la S\u0302tato San-Pau\u0306lo, oktobre; kaj la Zamenhofan Tagon, decembre. G\u0302i eldonas la 55-jaran organon, La Lampiro, kaj la retan informilon EASP-kuriero. G\u0302ia libroservo konsistas el librovendejo, funkcianta dum la dej\u0302orhoroj, kaj el retbutiko."}, {"text_idx": "#000004", "text": "Estas grupo de aktivuloj okupig\u0302antaj sin per instruado de Esperanto. G\u0302i fondig\u0302is en aprilo 1996, danke al la pioniraj laboroj de la diskonigantoj Lae\u0301rcio Olivatto, el Sa\u0303o Carlos, kaj Roberto Gomes de Freitas, el Jundiai\u0301, kiu en 1987 organizis bazan kurson per la rekta metodo, en tiu urbo. Deko da gelernantoj kunvenas c\u0302iusabate por c\u0302eesti kurson sub la gvido de Cidinha Ruiz, la nuna prezidantino kaj instruistino de la klubo. En Araraquara trovig\u0302as unu el la brazilaj ZEO-j (Zamenhofa/Esperanto-Objektoj), situanta inter la kvartaloj Jardim Planalto kaj Jardim Imperial. Temas pri la strato D-ro La\u0301zaro Luiz Zamenhof, omag\u0302e al la kreinto de la internacia Lingvo."}, {"text_idx": "#000006", "text": "Krom eldoni la revuon Brazila Esperantisto kaj rete dissendi al siaj membroj la bultenon BEL-Informas, c\u0302iujare g\u0302i realigas la plej gravan esperantan arang\u0302on en Brazilo kaj Sudameriko, nome Brazilan Kongreson de Esperanto. G\u0302i ankau\u0306 eldonas librojn kaj subtenas diversajn kulturajn departementojn, inter kiuj la Brazilan Esperantistan Junularan Organizon, la plej aktivan."}, {"text_idx": "#000008", "text": "Estas neprofitcela institucio laboranta por la enkonduko de Esperanto en la brazilan socion. G\u0302i agnoskas Esperanton kiel la plej bona lingvodemokratia solvo por internaciaj rilatoj kaj kiel la plej bona ilo por protekti la lingvan diversecon. Inter g\u0302iaj diversaj klerigaj aktivadoj elstaras g\u0302ia eldona agado sub la eldonmarko \u201cZ editorial\u201d omag\u0302e al la kreinto de Esperanto."}, {"text_idx": "#000010", "text": "Estas privata organizaj\u0302o celanta la bonstaton kaj vivokvaliton de komercaj laboristoj, ties familio kaj komunumo. G\u0302i valorigas la lokan kulturan diversecon kaj antau\u0306enigas diversajn agadojn sur la kampo de edukado, sano, kulturo kaj distro. G\u0302i havas funkciantajn instalaj\u0302ojn en c\u0302iuj brazilaj s\u0302tatoj kaj, pro la elstareco de siaj laboroj, jam farig\u0302is enlanda referencilo pri sociala kaj kultura agadoj."}, {"text_idx": "#000011", "text": "Multaj homoj c\u0302iujare eklernas Esperanton, sed kurioze ili apenau\u0306 uzas la lingvon por akiri novajn konojn. Prove helpi al solvo de tiu mistero, la organizantoj invitos preleganton por prezenti la kongresan temon \"Esperanto kiel peranto de aliaj konoj\" kaj ankau\u0306 por enkonduki la postan debaton kunhelpe de du pliaj invititaj esperantistoj."}, {"text_idx": "#000012", "text": "Kiel klarigi ke potenca ilo kia Esperanto, konata de tiom diversaj homoj, en pli ol cento da landoj, g\u0302uas tiel malgrandan spacon en la vivo de siaj uzantoj?"}, {"text_idx": "#000013", "text": "Malfermu spacon en via agendo kaj venu partopreni tiun debaton oktobre en Araraku\u0306aro!"}]